|  |  |
| --- | --- |
| Наручилац | ЈП Дирекција за изградњу општине Жабари |
| Адреса | Кнеза Милоша 103 |
| Место | Жабари |
| Број ЈН | **05-ОШБ/2016** |
| Број  | 023-766/16 |
| Датум | 14.11.2016.год. |

На основу члана 63. Закона о јавним набавкама („Службени гласник РС“ бр. 124/2012, 14/2015 и 68/2015), Комисија за спровођење поступка јавне набавке JП Дирекцијa за изградњу општине Жабари, доставља заинтересованим понуђачима следеће:

**ПОЈАШЊЕЊЕ КОНКУРСНЕ ДОКУМЕНТАЦИЈЕ ЗА ЈН број 05-ОШБ/2016**

**„Грађевински радови на адаптацији и санацији школског објекта основне школе**

**"Дуде Јовић" издвојено одељење Брзоходе, општина Жабари“**

**Питања од стране потенцијалног понуђача:**

Молимо Вас да нам за јавну набавку бр. 05-ОШБ/2016 – АДАПТАЦИЈИ И САНАЦИЈИ ШКОЛСКОГ ОБЈЕКТА ОСНОВНЕ ШКОЛЕ „ДУДЕ ЈОВИЋ“ ИЗДВОЈЕНО ОДЕЉЕЊЕ БРЗОХОДЕ, ОПШТИНА ЖАБАРИ, одговорите на следеће питање:

1. Да ли је прихватљиво да понуђач уз потврду наручиоца достави фотокопију прве и последње стране окончане ситуације из разлога што исте садрже и по 300 страна?
2. За доказивање пословног капацитета приложили би смо документацију која би доказала реализацију уговора где смо били водећи члан групе понуђача, тј. водећи члан конзорцијума. Да ли су као доказ пословног капацитета довољни докази који се траже у конкурсној документацији тј. референтна листа, потврда наручиоца, уговор групе понуђача и наручиоца и окончана ситуација?
3. У делу доказивања техничког капацитета, тражи се цеваста фасадна скела у количини 1 ком. Шта се подразумева пд том количином с обзиром да се количина цевасте скеле изражава у „м2“ (иста јединица мере је у нашој пописној листи)?

**Одговор 1. Потребно је да се из садржаја Окончане Ситуације утврди да су изведени радови истоветни предмету Јавне набавке.

Одговор 2. У случају да је Уговор реализован од стране групе понуђача, потребно је поред тражених доказа, доставити и Уговор о конзорцијуму (Споразум групе понуђача), како би се на недвосмислен начин утврдио пословни капацитет понуђача.

Одговор 3. Под количином скеле подразумева се квадратура која је довољна за извршење, у континуитету, датих позиција радова у складу са роком завршетка свих радова.**

КОМИСИЈА ЗА ЈАВНЕ НАБАВКЕ